मनोरंजन (अनूप नारायण) : बिहार से आने वाले नवोदित अभिनेता रजनीकांत शुक्‍ला ने अपनी पहली भोजपुरी फिल्‍म ‘जीरो बनल हीरो’ को ड्रीम कम ट्रू बताया। उन्‍होंने कहा कि फिल्‍म में काम करना मेरे लिए किसी सपने का सच होने से कम नहीं है। मेरे घर में कोई डॉक्‍टर है, कोई इंजीनियर है। मगर मैं पहला ऐसा इंसान हूं, जो सिनेमा में अपनी जमीन बना रहा है। मुझे एक्टिंग पसंद है, इसलिए आज मैं यह फिल्‍म कर रहा हूं। उसमें भी खूबसूरत अदाकारा रानी चटर्जी के साथ काम करने का सौभाग्‍य मुझे मिला है। इससे मैं काफी खुश हूं। बता दें कि भोजपुरी फिल्‍म ‘जीरो बनल हीरो’ की शूटिंग इन दिनों आगरा में जोर – शोर से चल रही है। इसको लेकर पूरी इंडस्‍ट्री में चर्चाओं का दौर थमने का नाम ही नहीं ले रहा है। फिल्‍म ‘जीरो बनल हीरो’ के निर्माता सत्‍येंद्र शुक्‍ला और निर्देशक दीपक त्रिपाठी हैं।